สัญญาจ้างเลขที่…..………/……..…….

# **สัญญาจ้างครูอัตราจ้างชั่วคราว**

 สัญญาฉบับนี้ทำขึ้น ณ สำนักงานเขตพื้นที่การศึกษาประถมศึกษาระนอง เมื่อวันที่….…..เดือน……………….พ.ศ….………..ระหว่าง..............................................................................................................ซึ่งต่อไปนี้ในสัญญานี้เรียกว่า “ผู้ว่าจ้าง” ฝ่ายหนึ่ง กับ ……………………………………………….…เกิดเมื่อวันที่………เดือน…………….…………. พ.ศ………….. บัตรประจำตัวประชาชนเลขที่………………………………...………ออกให้ ณ…….…………..………………...…

วันออกบัตรวันที่…….เดือน………….………พ.ศ. …………บัตรหมดอายุเมื่อวันที่………เดือน……….…………..พ.ศ.....…....

อายุ…..……….ปี อยู่บ้านเลขที่…..…..….…ถนน……………………..……….……ตำบล/แขวง…………………….………………….

อำเภอ/เขต…………………..……….จังหวัด……………………………รหัสไปรษณีย์……………..โทรศัพท์…………..……………..

ซึ่งต่อไปนี้ในสัญญาจะเรียกว่า “ผู้ว่าจ้าง” ฝ่ายหนึ่ง ทั้งสองฝ่ายตกลงทำสัญญากัน มีข้อความดังต่อไปนี้

 ข้อ 1 ผู้ว่าจ้างตกลงจ้างผู้ปฏิบัติงานในตำแหน่งครูอัตราจ้าง มีกำหนดอายุสัญญา...............ปี............เดือน.............วัน นับตั้งแต่วันที่…............…...เดือน….................................…..พ.ศ…..................ซึ่งเป็นวันเริ่มปฏิบัติงานเป็นต้นไปถึงวันที่…......….…….เดือน…….………………….……..พ.ศ.……….……..ผู้รับจ้างจะได้รับค่าจ้างเป็นเงินจำนวนเดือนละ…………………..…บาท (……………………………………………..………….) โดยผู้ว่าจ้างจะจ่ายค่าจ้างเป็นรายเดือนทุกวันทำการสุดท้ายของเดือน และผู้รับจ้างยินยอมให้ผู้ว่าจ้างหักภาษีเงินได้ เงินประกันสังคม และเงินสะสมจาก ค่าจ้างดังกล่าว (ถ้ามี)

 ข้อ 2 ผู้รับจ้างจะต้องปฏิบัติงานในระยะทดลองงานเป็นเวลา…-…..(…-….) เดือน และหาก ผู้ว่าจ้างเห็นสมควรขยายระยะเวลาทดลองงาน ผู้รับจ้างยินยอมให้ผู้ว่าจ้างขยายระยะเวลาการทดลองงานออกไปอีกได้ แต่รวมระยะเวลาทดลองงานเดิมแล้วต้องไม่เกิน…-….(……-…) เดือน ในระหว่างนี้ ผู้รับจ้างจะต้องรับการประเมินผลการปฏิบัติงานทุก…-…….(…….-…….) เดือน ตามแบบประเมินของผู้ว่าจ้าง หากผู้รับจ้างไม่ผ่านการทดลองงานหรือไม่ผ่านการประเมินผลการปฏิบัติงานให้สัญญาจ้างสิ้นสุดลงทันที

 การประเมินผลการทดลองหรือการปฏิบัติงานของผู้ว่าจ้างให้ถือเป็นที่สุด

 ข้อ 3 ผู้รับจ้างที่ผ่านการทดลองงานตามข้อ 2 แล้ว ถือว่า เป็นครูอัตราจ้างชั่วคราวของโรงเรียน ………………………………………และผู้รับจ้างจะต้องรับการประเมินผลการปฏิบัติงานตามแบบประเมินของผู้ว่าจ้างทุก……-……(……-……) เดือน ทั้งนี้ ถ้าผู้รับจ้างผ่านการประเมินผลการปฏิบัติงานแล้วจะได้รับการต่อสัญญาจ้าง เป็นคราว ๆ ไป คราวละ 1 (หนึ่ง) ปี แต่ไม่เกิน 3 (สามปี) ต่อเนื่อง

 ข้อ 4 ผู้รับจ้างจะต้องประพฤติปฏิบัติตาม กฎหมาย ระเบียบข้อบังคับ ประกาศ รวมทั้งคำสั่งของผู้ว่าจ้าง หรือที่ผู้ว่าจ้างต้องถือปฏิบัติที่ใช้บังคับในขณะทำสัญญานี้ และหรือที่จะได้ออกใช้บังคับต่อไปในภายหน้าโดยเคร่งครัด และให้ถือว่ากฎหมาย ระเบียบข้อบังคับ ประกาศ คำสั่งดังกล่าวเป็นส่วนหนึ่งของสัญญาฉบับนี้

 ข้อ 5 ในวันทำสัญญาฉบับนี้ผู้รับจ้างได้จัดให้……........................................................…………………………..

มีความสัมพันธ์เป็น………………………………ทำสัญญาค้ำประกันการปฏิบัติงานและความรับผิดชอบของผู้รับจ้างตามสัญญาฉบับนี้ด้วยแล้ว

/ในกรณี...

- 2 -

 ในกรณีที่ผู้ค้ำประกันถึงแก่ความตาย หรือถูกศาลมีคำสั่งให้พิทักษ์ทรัพย์เด็ดขาดหรือมีคำพิพากษาให้ล้มละลาย หรือผู้ว่าจ้างเห็นสมควรให้เปลี่ยนตัวผู้ค้ำประกัน ผู้รับจ้างจะต้องจัดให้มีผู้ค้ำประกันรายใหม่มาทำสัญญาค้ำประกันแทนภายในกำหนด 30 (สามสิบ) วัน นับแต่วันที่ผู้ค้ำประกันเดิมถึงแก่ความตาย หรือถูกศาลให้พิทักษ์ทรัพย์เด็ดขาด หรือมีคำพิพากษาให้ล้มละลาย หรือวันที่ผู้รับจ้างได้รับแจ้งให้เปลี่ยนผู้ค้ำประกันแล้วแต่กรณี ถ้าผู้รับจ้างไม่สามารถจัดหาผู้ค้ำประกันรายใหม่มาทำสัญญาค้ำประกันแทนภายในกำหนดเวลาดังกล่าว ผู้ว่าจ้างมีสิทธิเลิกจ้างตามสัญญานี้ได้ทันที

 ข้อ 6 ในระหว่างปฏิบัติงานตามสัญญานี้ผู้รับจ้างต้องปฏิบัติตนให้อยู่ในศีลธรรมอันดีงามและต้องรักษาวินัยโดยเคร่งครัดตามที่กำหนดไว้ดังต่อไปนี้

 6.1 ปฏิบัติงานตามหน้าที่ที่กำหนดและหรือหน้าที่อื่นที่ได้รับมอบหมายจากผู้บังคับบัญชาด้วยความตั้งใจ และรักษาระเบียบแบบแผนของโรงเรียน………………………..……………ให้เกิดผลดีก้าวหน้าและมีชื่อเสียงแก่งานของโรงเรียน……………………………………………………….…..

 6.2 แต่งกายสุภาพเรียบร้อยในขณะปฏิบัติหน้าที่

 6.3 ปฏิบัติหน้าที่ด้วยความซื่อสัตย์สุจริต ห้ามมิให้หรือยอมให้ผู้อื่นอาศัยหน้าที่ของตนไม่ว่าโดยทางตรงหรือทางอ้อม หาประโยชน์ให้แก่ตนเองหรือผู้อื่นในทางที่มิชอบ

 6.4 ไม่รายงานเท็จต่อผู้บังคับบัญชา

 6.5 ต้องรักษาความลับในหน้าที่ ห้ามเปิดเผยโดยมิชอบ

 6.6 รักษาความสามัคคีระหว่างเพื่อนร่วมงาน และต้องช่วยเหลือซึ่งกันและกันในหน้าที่การงานที่ได้รับมอบหมาย

 6.7 ปฏิบัติงานในหน้าที่ไม่น้อยกว่าวันละ 7 (เจ็ด) ชั่วโมง โดยเริ่มเวลา......................น. และพักรับประทานอาหารกลางวันได้วันละ 1 (หนึ่ง) ชั่วโมง และทำงานสัปดาห์ละ 5 (ห้า) วัน

 6.8 ผู้รับจ้างต้องตั้งใจปฏิบัติงานและลงเวลาปฏิบัติงานด้วยตนเองตามระเบียบวัน เวลา และสถานที่ที่ผู้ว่าจ้างกำหนด และต้องมาปฏิบัติงานจริง พร้อมทั้งจะอุทิศเวลาของตนเองทั้งหมดให้แก่การปฏิบัติงานเต็มความรู้ความสามารถ

 ข้อ 7 ผู้รับจ้างมีสิทธิเกี่ยวกับการลาดังต่อไปนี้

 7.1 ลากิจ ผู้รับจ้างลาได้ไม่เกิน……-…...(.........) วันทำการต่อปี แต่จะใช้สิทธินี้ใน.....-.......(.........) เดือนแรกของอายุสัญญาจ้างไม่ได้ โดยผู้รับจ้างต้องยื่นใบลาล่วงหน้าอย่างน้อย..........….. (................) วันทำการ และได้รับอนุญาตจากผู้อำนวยการโรงเรียนก่อน จึงจะหยุดงานได้ ทั้งนี้ ผู้อำนวยการโรงเรียน อาจปฏิเสธไม่ยอมให้ผู้รับจ้างลากิจได้ถ้าการหยุดงานของผู้รับจ้างอาจก่อให้เกิดความเสียหายแก่งานของโรงเรียน…………..…………….เว้นแต่มีเหตุจำเป็นเร่งด่วนจนไม่สามารถจะยื่นใบลากิจก่อนได้

 7.2 ลาป่วย กรณีเริ่มเข้าปฏิบัติงานปีแรก ผู้รับจ้างมีสิทธิลาป่วยโดยได้รับค่าจ้างอัตราปกติปีหนึ่งไม่เกิน 8 (แปด) วันทำการต่อปี เว้นแต่ในปีแรกมีระยะเวลาปฏิบัติงานไม่ครบ 6 เดือน ไม่อยู่ในข่ายได้รับสิทธิ

ดังกล่าว และกรณีปฏิบัติงานต่อเนื่องจากปีที่แล้ว มีสิทธิลาป่วยได้ไม่เกิน 15 (สิบห้า) วันทำการ โดยให้ได้รับ

/ค่าจ้าง...

- 3 -

ค่าจ้างเต็ม ในกรณีที่ผู้รับจ้างลาป่วยในรอบปีใดเกินว่า…-…(… -…….) วันทำการ ให้นำวันลากิจที่ใช้ไม่หมดมาใช้แทนวันลาป่วยที่เกินไปนั้นได้

 การลาป่วยในคราวเดียวกันติดต่อเกินกว่า 3 (สาม) วันทำการ ต้องมีหนังสือรับรองจากแพทย์มายืนยันด้วย

 7.3 ลาคลอด ผู้รับจ้างซึ่งเป็นหญิงมีครรภ์มีสิทธิลาคลอดได้ 45 (สี่สิบห้า) วัน โดยได้รับค่าจ้างเต็มและมีสิทธิลาคลอดเพิ่มขึ้นอีก 45 (วัน) โดยไม่ได้รับค่าจ้าง เว้นแต่กรณีที่เริ่มเข้าปฏิบัติงานในปีแรกไม่ครบ 7 เดือน ไม่อยู่ในข่ายได้รับสิทธิดังกล่าว

 7.4 ลาอุปสมบท ผู้รับจ้างที่ไม่เคยอุปสมบทมาก่อน และประสงค์จะลาอุปสมบทใน พระพุทธศาสนา ต้องยื่นใบลาล่วงหน้าต่อผู้บังคับบัญชาไม่น้อยกว่า………………..(………….…….) วัน และต้องได้รับอนุญาตก่อนจึงจะหยุดงานเพื่ออุปสมบทได้ โดยได้รับค่าจ้างเต็มไม่เกิน - วัน

 ข้อ 8 ในการปฏิบัติการสอน ผู้รับจ้างสัญญาว่าจะไม่ลาออกในระหว่างภาคการศึกษา กรณีผู้รับจ้างประสงค์จะลาออก ผู้รับจ้างจะต้องแจ้งเป็นหนังสือให้ผู้ว่าจ้างทราบล่วงหน้าไม่น้อยกว่า 30 (สามสิบ) วัน ก่อนการเปิดภาคเรียนการสอนการศึกษาถัดไปและได้รับอนุญาตจากผู้ว่าจ้าง หากผู้รับจ้างไม่ปฏิบัติตามข้อ ตกลงนี้ผู้รับจ้างยินยอมชดใช้ค่าเสียหายให้แก่ผู้ว่าจ้างเป็นจำนวน…….…………บาท (……...…………………)ทันทีและตกลงยินยอมเสียค่าปรับรายวัน วันละ……………………..บาท (………..………………) นับตั้งแต่วัน

ผิดสัญญา จนกว่าผู้ว่าจ้างจะจัดหาผู้อื่นที่มีคุณสมบัติเช่นเดียวกับผู้รับจ้างมาปฏิบัติแทนที่ได้

ข้อ 9 ผู้ว่าจ้างมีสิทธิบอกเลิกสัญญาจ้างฉบับนี้ได้ทันทีโดยไม่จำเป็นต้องบอกกล่าวล่วงหน้า หากผู้รับจ้างได้กระทำการซึ่งถือเป็นความผิดร้ายแรงดังต่อไปนี้

 9.1 ทุจริตในหน้าที่

 9.2 การทำผิดสัญญาจ้าง กฎ ระเบียบข้อบังคับ ประกาศ วินัย ของโรงเรียน……………………...…… ไม่ว่าข้อใดข้อหนึ่ง อันอาจจะก่อให้เกิดความเสียหายแก่โรงเรียน…………………..…………………

 9.3 ขาดงานเกิน 3 (สาม) วันทำการติดต่อกันโดยไม่มีเหตุอันควร

 9.4 กระทำการใด ๆ อันก่อให้เกิดความเสียหายแก่ผู้ว่าจ้าง

 9.5 ให้ข้อมูลหรือเอกสารอันเป็นเท็จต่อผู้ว่าจ้าง

 9.6 ไม่ปฏิบัติตามข้อ 6.8 แห่งสัญญานี้

 9.7 ไม่ปฏิบัติหน้าที่ตามที่ได้รับมอบหมายจากผู้บังคับบัญชา โดยไม่มีเหตุผลอันสมควร

 9.8 ขัดคำสั่งผู้บังคับบัญชาที่สั่งโดยชอบ

 9.9 เปิดเผยความลับในหน้าที่โดยมิชอบ

 9.10 ประพฤติชั่วอย่างร้ายแรง

 ผู้รับจ้างไม่มีสิทธิเรียกร้องใด ๆ ที่อาจเกิดขึ้นจากการบอกเลิกสัญญาจ้างทั้งสิ้น

 ข้อ 10 สัญญานี้สิ้นสุดเมื่อ

 10.1 ครบกำหนดระยะเวลาการจ้างตามสัญญาจ้างฉบับนี้

 10.2 ผู้รับจ้างตาย

/10.3 ได้รับ...

- 4 -

 10.3 ได้รับอนุญาตให้ลาออก

 10.4 ผู้ว่าจ้างบอกเลิกสัญญาจ้าง ตามข้อ 9 หรือบอกเลิกสัญญาจ้างเมื่อปรากฏเหตุกับผู้รับจ้างดังต่อไปนี้

 10.4.1 เป็นผู้ที่ศาลสั่งเป็นคนไร้ความสามารถ หรือเสมือนเสมือนคนไร้ความสามารถ

 10.4.2 ศาลพิพากษาให้เป็นคนล้มละลาย

 10.4.3 ต้องคำพิพากษาถึงที่สุดว่ากระทำความผิดทางอาญาเว้นแต่เป็นความผิดลหุโทษหรือความผิดที่ได้กระทำโดยไม่มีเจตนาหรือประมาท

 10.4.4 แพทย์ลงความเห็นว่าผู้รับจ้างมีสุขภาพไม่เหมาะสมที่จะปฏิบัติงานได้

 10.4.5 ไม่ผ่านการทดลองงานหรือไม่ผ่านการประเมินผลงาน

 10.4.6 ยุบหรือเลิกตำแหน่ง หรือยุบส่วนงาน

ข้อ 11 เมื่อสัญญาจ้างฉบับนี้สิ้นสุดลงไม่ว่ากรณีใดก็ตาม ผู้รับจ้างจำชำระหนี้หรือภาระผูกพันใด ๆ อันมีต่อผู้ว่าจ้างทั้งหมดให้ครบถ้วนทันที และยินยอมให้ผู้ว่าจ้างหักเงินสะสม หรือเงินอื่นใดที่พึงได้รับจากผู้ว่าจ้างใช้ชดใช้หนี้สินและหรือภาระผูกพันดังกล่าวได้อีกด้วย

ข้อ 12. ผู้รับจ้างจะต้องดูแลรักษาทรัพย์สินที่ได้รับมอบหมายจากผู้ว่าจ้าง เพื่อใช้ในการปฏิบัติหน้าที่การงานให้มีสภาพดีอยู่เสมอ มิให้เกิดความเสียหายเสมือนเช่นวิญญูชนผู้เป็นเจ้าของทรัพย์สินนั้นจะถือปฏิบัติ หากทรัพย์สินที่ได้รับมอบหมายเกิดเสียหายขึ้น จะเป็นเพราะความผิดของผู้รับจ้างหรือมิใช่ความรับผิดชอบของ ผู้รับจ้างก็ตาม ผู้รับจ้างจะต้องแจ้งให้ผู้ว่าจ้างทราบทันที

ข้อ 13. ในระหว่างการปฏิบัติงานตามสัญญาจ้าง หากผู้รับจ้างปฏิบัติ หรือละเว้นการปฏิบัติหน้าที่ หรือกระทำด้วยประการใด ๆ อันเป็นการทำผิดสัญญาโดยมิชอบ หรือกระทำละเมิดต่อผู้อื่นเป็นเหตุให้เกิดความเสียหายแก่ผู้ว่าจ้าง ผู้รับจ้างยินยอมรับผิดชดใช้ค่าเสียหายให้กับผู้ว่าจ้างทุกประการ

 สัญญาฉบับนี้ทำขึ้นสองฉบับมีข้อความถูกต้องตรงกัน คู่สัญญาได้อ่านและเข้าใจข้อความแห่งสัญญานี้โดยตลอดแล้ว เห็นว่าถูกต้องตรงตามเจตนารมณ์ จึงได้ลงลายมือชื่อไว้เป็นสำคัญต่อหน้าพยาน

ลงชื่อ................................................ผู้ว่าจ้าง

 (................................................)

ลงชื่อ................................................ผู้รับจ้าง

 (................................................)

ลงชื่อ...............................................พยาน

 (...............................................)

ลงชื่อ...............................................พยาน

 (...............................................)

**สัญญาค้ำประกัน**

**สัญญาจ้างครูอัตราจ้างชั่วคราว**

เขียนที่...........................................................................

วันที่............เดือน..................................พ.ศ. ...............

 ตามที่............................................................................ผู้รับจ้าง ได้ทำสัญญาจ้างครูอัตราจ้างชั่วคราวไว้กับ

......................................................................................ผู้ว่าจ้าง ตามสัญญาจ้างเลขที่....................../......................ลงวันที่..............เดือน.................................พ.ศ. .................... นั้น

 ข้าพเจ้า................................................................อยู่บ้านเลขที่................................ซอย..............................ถนน.............................ตำบล/แขวง.....................................อำเภอ/เขต..............................จังหวัด.........................

รหัสไปรษณีย์.................................โทรศัพท์..........................................เกิดเมื่อวันที่............เดือน...........................

พ.ศ. .......................อายุ...........ปี อาชีพ...............................................สถานที่ทำงาน.............................................

ตำแหน่ง.................................ระดับ..................สังกัดหน่วยงาน..............................................................................

อัตราเงินเดือน.......................บาท บัตรประจำตัวข้าราชการ/รัฐวิสาหกิจ/ประชาชนเลขที่.....................................ออก ณ............................................................วันออกบัตรวันที่..............เดือน.............................พ.ศ. .................. บัตรหมดอายุวันที่.............เดือน...............................พ.ศ. .................. ซึ่งต่อไปในสัญญานี้เรียกว่า “ผู้ค้ำประกัน” ตกลงทำสัญญาค้ำประกัน นาย/นาง/นางสาว.................................................................โดยมีข้อความดังต่อไปนี้

 1. ผู้ค้ำประกันตกลงผูกพันตนค้ำประกันผู้รับจ้างต่อผู้ว่าจ้างโดยตกลงร่วมรับผิดในฐานะเป็นลูกหนี้ร่วมกับผู้รับจ้าง และผู้ค้ำประกันยินยอมชำระหนี้ตามข้อผูกพันที่ระบุไว้ในสัญญาจ้างครูอัตราจ้างชั่วคราวทั้งสิ้นทุกประการให้แก่ผู้ว่าจ้างเมื่อเรียกร้องทันที โดยผู้ว่าจ้างมิจำต้องเรียกร้องให้ผู้รับจ้างชำระหนี้ก่อน และ ผู้ค้ำประกัน จะรับผิดตามสัญญานี้ตลอดไปจนกว่าจะชำระหนี้ครบเต็มจำนวนในกรณีที่ผู้รับจ้างผิดสัญญาจ้างครูอัตราจ้างชั่วคราว ไม่ว่าจะกระทำหรืองดเว้นการกระทำอย่างใดอย่างหนึ่งโดยมิชอบหรือกระทำละเมิดต่อผู้อื่นจนเป็นเหตุให้เกิดความเสียหายแก่ผู้ว่าจ้างไม่ว่าผลแห่งการกระทำความผิดนั้นจะได้ปรากฏในขณะที่ยังเป็นผู้รับจ้างอยู่หรือปรากฏเมื่อพ้นสภาพจากการเป็นผู้รับจ้างไปแล้วในระยะเวลา 1 (หนึ่ง) ปี แล้วก็ตาม

 2. ในกรณีที่ผู้ว่าจ้างผ่อนเวลา หรือผ่อนจำนวนเงินในการชำระหนี้ตามสัญญาจ้างให้แก่ผู้รับจ้าง โดยจะแจ้งหรือมิได้แจ้งให้ผู้ค้ำประกันทราบก็ตาม ให้ถือว่าผู้ค้ำประกันตกลงยินยอมในการผ่อนเวลา หรือผ่อนจำนวนเงินในการชำระหนี้นั้นด้วยทุกครั้ง และผู้ค้ำประกันตกลงมิให้ถือเอาการผ่อนเวลา หรือผ่อนจำนวนเงินในการชำระหนี้ดังกล่าวเป็นเหตุปลดเปลื้องความรับผิดชอบของผู้ค้ำประกัน และจะรับผิดในฐานะผู้ค้ำประกันตามสัญญานี้ตลอดไปจนกว่าจะมีการชำระหนี้ครบเต็มตามจำนวน

 3. ผู้ค้ำประกันจะไม่เพิกถอนการค้ำประกันตลอดระยะเวลาที่ผู้รับจ้างจะต้องรับผิดชอบอยู่ตามเงื่อนไข ในสัญญาจ้าง

/ผู้ค้ำ...

- 2 -

 ผู้ค้ำประกันได้อ่านและเข้าใจข้อความแห่งสัญญานี้โดยตลอดแล้ว เห็นว่าถูกต้องตรงตามเจตนารมณ์และยินยอมปฏิบัติตามสัญญานี้ทุกประการ จึงได้ลงลายมือชื่อไว้เป็นสำคัญต่อหน้าพยาน

 ลงชื่อ...................................................ผู้ค้ำประกัน

 (........................................)

 ลงชื่อ.....................................................พยาน

 (........................................)

 ลงชื่อ......................................................พยาน

 (........................................)